भजन-कीर्तन फिर जरूरतमंदों को भोजन खिला शुरू की नेकी की रसोई
गोद ली गई बेटियों का उठाएंगे खर्च
युवासंघ के अमित महेश्वरी ने बताया कि गोद ली गई बेटियों का सौ रूपए मासिक बचत खाता खुलवाया जाएगा। वहीं शिक्षा सामग्री, जूते एवं ड्रेस आदि सामान उपलब्ध कराया जाएगा। गौरतलब है कि इससे पहले गत दिनों युवा संघ ने 25 बेटियों को गोद लिया था। इसमें ज्यादातर ऐसी बेटियां है जिनमें किसी के पिता तो किसी की मां नहीं है। गोद ली गई सभी बेटियां सरकारी स्कूलों में अध्ययनरत हैं।
भास्कर संवाददाता|हनुमानगढ़
युवाहनुमानगढ़संघ ने रविवार को नेकी की रसोई की शुरूआत कर एक ओर अनूठी पहल की। टाउन धानमंडी में आयोजित कार्यक्रम में पहले भजन-कीर्तन किया फिर जरूरतमंद परिवारों के लोगों को भोजन खिलाकर नेकी की रसोई का शुभारंभ किया।
वहीं सरकारी स्कूलों में अध्ययनरत जरूरतमंद परिवारों की 25 ओर बेटियों को गोद लिया गया। संघ सदस्य श्रीकांत चाचाण ने बताया कि नेकी की रसोई के तहत 15 सौ जरूरतमंद परिवारों को चिन्हित कर कार्ड बनाए गए हैं। एक कार्ड में औसत एक परिवार में तीन से चार सदस्य हैं। इस तरह से करीब चार हजार लोगों को नेकी की रसोई से जोड़ा गया है। कार्डधारी प्रत्येक परिवार को युवा संघ की ओर से हर माह राशन उपलब्ध कराया जाएगा। इसके लिए संघ के सभी सदस्य आर्थिक सहयोग देंगे।
गौरतलब है कि युवा हनुमानगढ़ की ओर से नेकी की दीवार के तहत जरूरतमंदों को हर रविवार को कपड़े भी वितरित किए जा रहे हैं। संघ ने 40 सदस्यों के ग्रुप के साथ शुरूआत की थी। इसमें 20 ओर नए सदस्य जुड़ गए हैं। वहीं नेकी की रसोई की शुरूआत में फूडग्रेन मर्चेंट्स एसो., गुड खांड व्यापार संघ, सुंदरकांड महिला मंडल, मनका माला 108 समूह, महाराजा अग्रसेन युवा संघ, महेश्वरी समाज, जैन समाज, सिंधी समाज, अरोड़वंश सभा, ब्राह्मण समाज, आंगनबाड़ी कार्यकर्ताओं ने सहयोग किया।
भास्कर खास
hin_Deva hin_Deva hin_Deva npi_Deva hin_Deva hin_Deva hin_Deva kas_Deva